Jenni Dahlman

Jenni Maria Dahlman (født 1981) er en finsk sprangrytter og tidligere modell.

Dahlman startet som modell da hun var fjorten, og ble nummer to i Miss Finland i 2000. Et år senere vant hun Miss Scandinavia, og samme år kom hun på tredjeplass i Queen of the Year i Kuala Lumpur, Malaysia. Hun snakker flytende finsk, svensk og engelsk.

I 2005 sluttet hun som modell og begynte med sprangridning. Hun er deleier og en av grunnleggerne av den private klubben Bläk, som åpnet i Helsingfors i oktober 2007.

Dahlman giftet seg med Formel 1-føreren Kimi Räikkönen i Tavastehus 31. juli 2004. Paret ble skilt i 2012.

 Referanser 

Kategori:Personer fra St Karins
Kategori:Modeller